**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnom natječaju "Enter TikTok Challenge".**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe promocije radija i Sponzora PEVEX.

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju “ Enter TikTok Challenge“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za radio i sponzora.

**Članak 4.**

Natječaj se realizira od 29. lipnja 2020. do 27. srpnja 2020. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se sastoji od četiri dijela te dijelimo ukupno 4 nagrade. Natječaj se provodi na platformi TIkTok na profilima radija ENTER ZAGREB te sponzora PEVEX.

1. KICK DUET

U prvom dijelu natječaja koji traje od 29.06.2020.-06.07.2020. pozivamo slušatelje da snime što kreativniji duet kao odgovor na video koji će biti objavljen na Pevexovom TikTok profilu te taj video objave na svom profilu uz obvezne heštegove #enterzagreb i #pevex. Primjer video dueta bit će objavljen i na TikTok profilu Entera Zagreb. Rok za snimanje i objavu dueta je nedjelja 5. srpnja u ponoć, a najkreativnijeg po mišljenju Entera Zagreb i Pevexa kao klijenta nagrađujemo Pevex poklon bonom od 500 kuna. Nagradu dodjeljuje sponzor i nije zamjenjiva za novac.

1. SUMMER VIDEO

U drugom dijelu koji traje od 07.07.2020.-13.07.2020. Enter Zagreb će na svom TikTok profilu objaviti šaljivi ljetni video, a slušatelji imaju zadatak ostaviti komentar na taj video i na njemu prikupiti što je više moguće „likeova“ u zadanom roku, odnosno do nedjelje 12. srpnja u ponoć. Slušatelj s najviše „likeova“ na komentar, osvaja nagradu – Pevex poklon bon od 500 kuna. Nagradu dodjeljuje sponzor i nije zamjenjiva za novac.

1. HOVERBOARD

U trećem dijelu natječaja koji traje od 14.07.2020.-20.07.2020. pozivamo slušatelje da na videu, koji će biti objavljen na Pevexovom TikTok profilu, ostave najsmješniji komentar. Rok za komentiranje je 19. srpnja u ponoć. Najbolji, odnosno najmješniji komentar po mišljenju Entera Zagreb i Pevexa kao klijenta, osvaja nagradu – hoverobard u vrijednosti od 1500 kuna. Nagradu dodjeljuje sponzor i nije zamjenjiva za novac.

1. VELIKI LUFTIĆ

U četvrtom i zadnjem dijelu natječaja koji traje od 20.07.2020.-27.07.2020 Enter Zagreb će objaviti video svom TikTok profilu. Nagrada je veliki madrac na napuhavanje u obliku ljame, a zadatak slušatelja je „likeati“ video i na njemu ostaviti najsmješniji komentar. Najsmješniji komentar će biti izabran od strane Entera i Pevexa u trenutku kad video pređe 10000 „likeova“. Vrijednost nagrade je 319 kuna. Nagradu dodjeljuje sponzor i nije zamjenjiva za novac.

**Članak 8.**

Nagradu dobitnik preuzima uz predočenje zakonski valjanog identifikacijskog dokumenta. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Nagradu osigurana i dodjeljuje Sponzor (Pevex).

**Članak 9.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Priređivač zadržava pravo diskvalificirati izvedbe i komentare vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a. U prijavi ne smiju biti promovirani proizvodi određenog branda, uz izuzetak branda ENTER ZAGREB te Sponzora ovog Natječaja.

Č**lanak 10.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 11.**

Svojim sudjelovanjem u Natječaju te komentiranjem videa sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika Natječaja  pri dodjeli nagrade
* Objava dobitnika Natječaja u programu radija Enter Zagreb
* Objava dobitnika društvenim mrežama i web stranici Enter Zagreb sa svrhom promocije i realizacije Natječaja

Pravna osnova obrade je privola ispitanika, a kategorije osobnih podataka koje se prikupljaju su:  identifikacijski podaci (ime, prezime, broj mobitela, video snimka).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom i nakon toga će biti obrisani.

Sudjelovanjem u Natječaju, slušatelji pristaju na live sudjelovanje i Priređivaču daju pravo na kasnije emitiranje prikupljenih audio snimki.

Osobni podaci prikupljaju se i obrađuju i od strane pružatelja usluge TikTok aplikacije čija pravila privatnosti možete pronaći na sljedećoj WEB adresi: <https://www.tiktok.com/legal/privacy-policy?lang=en>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@mediatower.hr](mailto:sluzbenik@mediatower.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 13.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 29.06.2020.

ENTER ZAGREB d.o.o.

Dario Antunović, direktor